OpenLLM-France/wikimedia huggingface dataset:
# The Wanderers (film, 1979)

The Wanderers zo ur film stadunanat embannet e 1979. An doare a zo unan fent ha drama. Kenskrivet ha sevenet eo bet gant Philip Kaufman, an aktourien eo Ken Wahl, John Friedrich, Karen Allen, Toni Kalem, Tony Ganios ha Jim Youngs. Tremen a ra darvoudoù ar film er Bronx e 1963, heuliañ a reer ur gang krennarded italian-stadunanat lesanvet the Wanderers ha penaos ez eus brezel etrezo ha gangoù enep evel ar Baldies hag ar Wongs.
Ar film zo diazezet war romant The Wanderers gant Richard Price; ar senario zo bet skrivet gant Philip Kaufman hag e wreg Rose. Diaes eo bet kas ar film da benn : da gentañ eo bet dibosupl rastellat arc'hant a-walc'h evit The Wanderers gant Alberto Grimaldi, Kaufman a oa bet neuze o filmaozañ filmoù all. Goude echuiñ seveniñ ar film adsevel Invasion of the Body Snatchers, Kaufman a oa aet da New York ha deuet e oa a-benn ar wech-mañ da werzhañ mennozh ar film The Wanderers da Martin Ransohoff. Boujed klok ar film zo dianav, met Kaufman en doa anzavet e oa bet berr.
# The Washington Post

The Washington Post (berraet a-wezhioù e WaPo) zo unan eus ar c'hazetennoù pennañ er Stadoù-Unanet. Embannet e vez e Washington D.C., kêr-benn ar vro, e-lec'h ma vez gwerzhet ar muiañ, ha moullet e vez embannadurioù evit District of Columbia, Maryland ha Virginia.
47 Priz Pullitzer zo bet gounezet gant ar gazetenn en holl. Brudet e oa bet evit he ferzh en afer ar Watergate pa rankas ar prezidant Richard Nixon dilezel e bost pa voe embannet enklask ar gazetenn diwar-benn doareoù e skipailh-kabaliñ.
He ger-stur eo Democracy dies in darkness (En deñvalijenn e varv an demokratelezh).
# The Visit (Loreena McKennitt)

The Visit zo un albom gant Loreena McKennitt e 1991, produet gant L. McKennitt ha Brian Hughes.

## Sonerien

| Loreena McKennit : kan, akordeon, bodhrán, klavieroù, telenn Brian Hughes : balalaika, gitar, gitar-tredan, Al Cross : toumperezh Anne Bourne : gaolviolin Tom Harlett : gitar-boud Patrick Hutchinson : pib-ilin Rick Lazar : udu, toserezh George Koller : gaolviolin, gourbiolin, sitar Hugh Marsh : biolin | Ur bodhrán Ur balalaika Un udu Ur sitar |

## Kanaouennoù

Holl ganaouennoù savet gant ar ganerez war-bouez ar re merket warni a-hend-all ; padelezh hervez embannadur Warner Bros.
* All Souls Night – 5:04
* Bonny Portmore (hengounel, kempennet gant Loreena McKennit) – 3:57
* Between the Shadows (Persian Shadows) – 4:03
* The Lady of Shalott (diwar barzhoneg Alfred Tennyson, kempennet gant Loreena McKennitt, sonerezh gant Loreena McKennit) – 11:05
* Greensleeves (hengounel, pozioù gant Henry VIII Bro-Saoz (hervez ur vojenn) , kempennet gant Loreena McKennitt) – 4:15
* Tango to Evora – 4:03
* Courtyard Lullaby – 4:50
* The Old Ways – 5:25
* Cymbeline (ton gant Loreena McKennitt, diwar barzhoneg William Shakespeare) – 4:48

## Notennoù

* ↑ Embannet e 1991 gant Quinlan Road, ti-embann L. McKennitt ; adembannet gant Warner Bros e 1992 (CD : WB 9 26880-2)
# The Wash

The Wash zo ur pleg-mor, stumm ur c'harrez dezhañ, hag ivez un aber, war aod reter Bro-Saoz, e beg gwalarn East Anglia, etre Norfolk ha Lincolnshire. Eno e ya da aberiñ ar stêrioù Witham, Welland, Nene ha Great Ouse.

## Istor

En Henamzer, e proviñs roman Britannia, e veze graet Metaris eus ar c'horn-se ha chaoserioù a oa tro-dro da wareziñ an douaroù diouzh an dourioù-beuz. Kouezhañ a reas ar chaoserioù-se en o foull pa'z eas ar Romaned kuit er IV$^e$ kantved ha n'eo nemet en XII$^{vet}$ kantved e voe graet labourioù adarre, gant menec'h, da zispartiañ an douar diouzh an dour.
Meneg a gaver eus an anv Metaris gant Klaudios Ptolemaios
Marteze eo savet an anv-se gant an elfennoù *metu- (= etre) hag *-ap (= dour). Neuze e talvezfe kement ha "pleg-mor e-lec'h ma kej meur a stêr". Marteze ivez e teu eus anv ar stêr Witham, hag a gas da Lincoln (Lindum Colonia), ur c'hreñvlec'h meur adalek aloubadeg Enez Vreizh gant ar Romaned.
An anv Wash a gaver meneg anezhañ diwezhatoc'h. Dont a rafe eus an hensaozneg gewæsc, ur berradur eus wæter-gewæsc, "(douar) gwalc'het gant an dour".

## Daveoù

* ↑ Ptol, II, 3, 4 ː Μετασίς Metaris / Μεɣασίς Megaris / είσχυσις Aestuarium.
* ↑ A.L.F Rivet & Colin Smith : The Place-names of Roman Britain. Batsford Ltd. 1979. Édition 1982. p. 417-418
* ↑ Eilert Ekwall : The Concise Oxford Dictionary of English Place-names. Clarendon Press. Oxford. First edition 1936; Fourth edition 1960, Reprint 1980.
# The Villainess

The Villainess zo ur film sukorean niñvek embannet e 2017. renet eo gant Jung Byung-gil, Kim Ok-bin eo an aktourezh pennañ. Skignet eo bet evit ar wech kentañ e-pad 70vet festival Cannes e Mae 2017.

## Istor

Ur plac'hig a zo bet desavet e Sina evit ober anezhi ur vuntrerezh a-vicher garv. Ur wech gour e vez harzet hag implijet gant ur penn eus ar spiañh Sukorean evel spierezh kousk. Ma ra pezh a lar dezhi ar vaouez e vefe dieubet a-benn dek vloaz gant un identelezh hag ur vuhez nevez. Erruout neuze ar vuntrerezh e Korea ar Su evel aktourezh c'hoariva.

## Aktourien

* Kim Ok-bin evit Sook-hee/Chae Yeon-soo
* Shin Ha-kyun evit Lee Joong-sang
* Sung Joon evit Jung Hyun-soo
* Kim Seo-hyung evit Kwon-sook
* Jo Eun-ji evit Kim Sun
* Lee Seung-joo evit Choon-mo
* Son Min-ji evit Min-joo
* Min Ye-ji evit Sook-hee (yaouank)
* Kim Yeon-woo evit Eun-hye

## Cameo

* Jung Hae-kyun evit Jang Chun
* Park Chul-min evit tad Sook-hee
* Kim Hye-na evel gourdonerezh neveziad

## Embann

Embannet eo bet ar film The Villainess d'an 8 a viz Even 2017. Hervez an embanner Next Entertainment World ar film a oa bet gwerzhet da 115 bro e-touezh anezho Norzh Amerika, Su Amerika, Bro-C'hall, Alamagn, Spagn, Italia, Aostralia, Taiwan hag ar Filipinez. Goude-se e oa bet gwerzhet war douaroù Japan, Sina, Singapour, India betek tizhout un hollad a 136 bro dre ar bed-holl.
# The Violet Fairy Book

The Violet Fairy Book zo unan eus levrioù saoznek ar rummad The Lang's Fairy Books, gant Andrew Lang, ennañ 35 kontadenn eus Roumania, Japan, Serbia, Lituania, broioù Afrika, Portugal, Rusia.

## Ar c'hontadennoù

* A Tale Of the Tontlawald
* The Finest Liar in the World
* The Story of Three Wonderful Beggars, diwar ur gontadenn a Serbia; anavezet eo ivez evel Vasilii the Unlucky, ur gontadenn rusek en Narodnye russkie skazki gant Aleksandr Afanasyev.
* Schippeitaro
* The Three Princes and their Beasts
* The Goat's Ears of the Emperor Trojan
* The Nine Pea-hens and the Golden Apples
* The Lute Player
* The Grateful Prince
* The Child who came from an Egg
* Stan Bolovan
* The Two Frogs
* The Story of a Gazelle
* How a Fish swam in the Air and a Hare in the Water
* Two in a Sack
* The Envious Neighbour
* The Fairy of the Dawn
* The Enchanted Knife
* Jesper Who Herded the Hares
* The Underground Workers
* The History of Dwarf Long Nose
* The Nunda, Eater of People
* The Story of Hassebu
* The Maiden with the Wooden Helmet
* The Monkey and the Jelly-fish
* The Headless Dwarfs
* The Young Man Who Would Have His Eyes Opened
* The Boys with the Golden Stars
* The Frog
* The Princess Who Was Hidden Underground
* The Girl Who Pretended to be a Boy
* The Story of Halfman
* The Prince Who Wanted to See the World
* Virgilius the Sorcerer
* Mogarzea and his Son

## Pennadoù kar

* The Blue Fairy Book
* The Brown Fairy Book
* The Crimson Fairy Book
* The Green Fairy Book
* The Grey Fairy Book
* The Lilac Fairy Book
* The Pink Fairy Book
* The Olive Fairy Book
* The Orange Fairy Book
* The Red Fairy Book
* The Yellow Fairy Book
a vo kavet e Wikimedia Commons.
# Seamonsters

Seamonsters a zo trede pladenn studio The Wedding Present. Enrollet e voe dindan 10 devezh gant Steve Albini en e studio anvet Pachyderm Studio (Cannon Falls, Minnesota) e-penn-kentañ 1991. Albini en doa enrollet daou 2 EP gant ar strollad a-raok : Brassneck ha 3 Songs. Evel an div bladenn EP-se ez eo rutoc'h son Seamonsters evit hini o fladennoù kentañ. Titloù ar c'hanaouennoùa zo diazezet war ur ger nemetken, padal e oa gwall hir titloù o c'hanaouennoù kent. Skarzhet e voe ar gitarour Peter Solowka etre enrolladenn ar bladenn hag ar mare ma teuas er-maez. En e lec'h e voe degemeret Paul Dorrington.

## Roll ar c'hanaouennoù

Holl ganaouennoù gant David Gedge nemet ar re veneget.
* 1. "Dalliance"
* 2. "Dare"
* 3. "Suck"
* 4. "Blonde"
* 5. "Rotterdam"
* 6. "Lovenest"
* 7. "Corduroy"
* 8. "Carolyn"
* 9. "Heather"
* 10. "Octopussy"

## Adembanandurioù

Adembannet hag advesket eo bet ar bladenn, ouzhpennet eo bet an tonioù a glever war 3 Songs EP ha war an div bladenn single : Dalliance ha Lovenest.
* 1. Dalliance
* 2. Dare
* 3. Suck
* 4. Blonde
* 5. Rotterdam
* 6. Lovenest
* 7. Corduroy
* 8. Carolyn
* 9. Heather
* 10. Octopussy
* 11. Make Me Smile (Come Up And See Me) - (ton krouet gant Steve Harley & Cockney Rebel song)
* 12. Crawl
* 13. Corduroy - disheñvel diouzh an enrolladenn a glever war 3 Songs EP
* 14. She's My Best Friend - (ton krouet gant The Velvet Underground)
* 15. Niagara
* 16. Mothers - (ton krouet gant The Jean-Paul Sartre Experience)
* 17. Dan Dare
* 18. Fleshworld

## Liamm diavaez

* Pennad burutellañ (saozneg) ec lec'hienn Allmusic
# Sean Penn

Sean Justin Penn, ganet d'ar 17 a viz Eost 1960, zo un aktour ha sevener filmoù stadunanat. Enoret eo bet gant daou Academy Awards, evit e rolloù er filmoù Mystic River (2003) ha Milk (2008).
Kroget e oa Sean Penn da c'hoari er stirad skinwel (roll bihan lodenn 112) eus Little House on the Prairie d'ar 4 a viz Kerzu 1974. Al lodenn a oa bet renet gant e dad Leo Penn. Goude bezañ bet kroget da c'hoari e filmoù gant Taps (1981), ha rolloù lies er bloavezhioù 1980, evel e Fast Times at Ridgemont High (1982), Penn a oa deuet war-wel evit e rolloù er filmoù drama ha torfedour en At Close Range (1986), State of Grace (1990) ha Carlito's Way (1993). Aktour brudet mat e teuas da vezañ ivez goude ar film Dead Man Walking (1995). Gant ar film-se e voe enoret ha lakaet e anv evit e gentañ Academy Award ha Best Actor Award e Festival filmoù Berlin.
# Seamus Deane

Seamus Deane zo ur barzh ha skrivagner iwerzhonat ganet e Derry e 1940.
En e romant kentañ Reading in the dark (Lenn en deñvalijenn) e kont levezon ar sekredoù familh, liammet gant ar stourmoù e Norzhiwerzhon, e buhez ur bugel e Derry.
# Seaska

Seaska eo anv kevredad ar skolioù euskarek, krouet e 1970, en Iparralde (hanternoz Euskadi), bloaz war-lerc'h ma oa bet krouet ar skol gentañ en Arrangoitze (Lapurdi).

## Gwelit ivez

* Ikastola

## Liammoù diavaez

* Lec'hienn Seaska
# Seamus Heaney

Seamus Heaney zo ur barzh iwerzhonat ganet e Caisleán Dhásain (Castledawson) e Norzhiwerzhon, d'an 13 a viz Ebrel 1939, ha savet nepell alese e Béal Eochaidh (Bellaghy), ha marvet d'an 30 a viz Eost 2013 e Dulenn.
Diskouez a ra e oberennoù ur frailh diabarzh, savet diwar e garantez ouzh Iwerzhon hag e garantez ouzh ar sevenadur hag al lennegezh saoznek.
E-touez e zastumadoù emañ Door into the dark ("Dor war-zu an teñval") pe North ("Hanternoz"). Troet en deus ivez Beowulf diwar an hensaozneg.
Aet e oa priz Nobel al lennegezh gantañ e 1995. Anvet e oa bet da zDoctor honoris causa e skol veur A Coruña e Galiza.

## Liammoù diavaez

* Seamus Heaney graet Doctor honoris causa e Galiza
# Sean Kinney

Sean Kinney, Sean Howard Kinney e anv ofisiel, ganet d'ar 27 a viz Mae 1966, a zo ur soner anavezet dreist-holl evit bezañ bet soner taboulinoù er strollad grunge Alice in Chains. Abred e voe troet gant ar sonerezh buhan blam' d'e dad-kozh a oa o seniñ 'barzh ur strollad anvet The Cross Cats. Kinney zo bet o seniñ er strollad-mañ pa oa naontek vloaz gantañ.
Sean a c'hoarias taboulinoù `gant Alice in Chains evit ar bladennoù Facelift, Dirt, and Alice in Chains, ken hag en EP-où Sap ha Jar of Flies.
Kan a reas ivez en ur vegafon war kanaouenn kuzhet an EP Sap anvet "Love Song".
Seniñ a reas taboulinoù evit pladenn solo gitarour Alice in Chains Jerry Cantrell, Boggy Depot.
E 2005 e kemeras perzh Kinney e adstummadur Alice in Chains gant izili ar strollad (nemet ar c'haner Layne Staley, marvet dre ur speedball e 2003) evit un abadenn skoazell evit gouzañverien an Tsunami.
# Seattle

Evit kêr Seattle, e stad Washington, gwelet amañ.
Si'áb Si'ahl e anv luchoutsidek, Chief Seattle ha Chief Sealth e saozneg (c. 1786–1866) a oa e penn ar pobloù amerindian Dkhw’Duw’Absh (Duwamish) ha Suquamish war tiriad Stad Washington hiziv. Diwar e anv e voe anvet kêr Seattle e stad Washington.
E 1853 e voe diazezet Tiriad Washington war douaroù an Indianed. E deroù 1855, pa vennas gouarnour Oregon rediañ ar boblad da "werzhañ" o douaroù d'ar Stad, e klaskas Si'áb Si'ahl kozh — 67 vloaz — teuler ur pont dreist an islonk a oa etre doareoù an dud wenn hag an Indianed dre zistagañ dirak ar gouarnour Isaac Stevens ur brezegenn hag a zo chomet en eñvorioù. D'an 22 a viz Genver 1855 e voe sinet feur-emglev Point Elliot etre an dud ruz hag ar re wenn.

## Liammoù diavaez

* (br) Prezegenn Si'áb Si'ahl e Wikiarroud
# Sisiteg

Ur yezh nijerek-kongoek eus skourr ar yezhoù senoufoek eo ar sisiteg (sìcìté) komzet gant tro-dro 35.000 den e Burkina Faso.
Tost-tre eo ar sisiteg d'ar soupyireg komzet e Mali.

## Gwelet ivez

* Yezhoù nijerek-kongoek
* Yezhoù senoufoek

## Liammoù diavaez

* Ethnologue
# Sirolo

Sirolo zo ur gumun italian e proviñs Ancona, er Marche.
# Sirone

Sirone zo ur gumun en Italia e Proviñs Lecco, e rannvro Lombardia.
# Sirtori

Sirtori zo ur gumun en Italia e Proviñs Lecco, e rannvro Lombardia.
# Sirop

Ar sirop (diwar ar ger arabek charab, dre al latin siropus), pe siros, zo un dourenn c'hludek enni kalz a sukr.

## Notennoù

* ↑ Nomenclator, 1633 ; Nouveau dictionnaire pratique français-breton, Al Liamm (2014).
* ↑ Geriadur Gregor Rostren (1732). Sirop (1633) ha siros (1732) zo e Devri ; sirop a gas da siros en Nouveau dictionnaire pratique français-breton, Al Liamm (2014) ; siros hepken zo e Termofis & Geriadur Hemon (1985) & Geriadur Ménard (2012).
# Siruela

Siruela zo ur gumun e Spagn e proviñs Badajoz en Extremadura.
# Sisjordania

Sisjordania, anvet alies ivez ar C'hlann Gornaouek (arabeg: الضفة الغربية‎ aḍ-Ḍaffah l-Ġarbiyyah, hebraeg: הגדה המערבית‎, HaGadah HaMa'aravit) anvet ivez en hebraeg: יהודה והשומרון‎ Yehuda ve-Ha'Shomron (Judea ha Samaria), da lavaret eo ar c'hlann gornaouek eus ar stêr Jordan, eo al lodenn reter eus an tiriadoù Palestinian, al lodenn all eo strizhenn Gaza. Luziet eo ar galloud politikel er vro, hag ul lodenn eus ar vro a zo melestret gant stad Israel ha lodennoù all gant Aotrouniezh Palestina.

## An anv

"Sisjordania" a dalvez kement hag "(ar vro) en tu-mañ d'ar Jordan". Graet e veze gant "Trañsjordania" pe "Treuzjordania" (ar vro en tu-hont d'ar Jordan) evit ober anv eus ar pezh a zo stad Jordania bremañ. En arabeg, e saozneg (West Bank) hag e meur a yezh all e vez graet gant un droienn hag a dalvez “ar c'hlann gornaouek”, hag a deu diwar ar memes skeudenn e-keñver ar stêr Jordan. Gant Israel e vez graet gant anvadurioù istorel ha biblek, ha sede "Judea ha Samaria", met gwelet e vez en droienn-se un doare d’ober anv eus "vro yuzev", ar pezh a vez nac'het gant ar Balestinianed hag ar Gumuniezh etrebroadel (dre vras).
# Sisinnius

Sisinnius Pab an Iliz katolik roman :
| Dilennet da bab | 15 a viz Genver 708 |
| Dibenn e baboni | 4 a viz C'hwevrer 708 |
| En e raok | Yann VII |
| War e lerc'h | Kustentin |
| Roll ar bibien : kronologiezh · hervez al lizherenneg ||
| kemmañ |
Sisinnius (e latin: Sisinnius), marvet d'ar 4 a viz C'hwevrer 708, a oa bet dilennet da bab an Iliz katolik roman d'ar 15 a viz Genver 708.
# Sirystes

Sirystes :
| Sirystes albogriseus, tresadenn (1902) gant Keulemans. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Tyrannidae |
| Anv skiantel ||
| Sirystes Cabanis & Heine, 1860 ||
| D'ar vevoniezh e tenn ar pennad-mañ. ||
Sirystes a zo ur genad e rummatadur an evned, krouet e 1860 gant an daou evnoniour alaman Jean Cabanis (1816-1906) ha Ferdinand Heine (1809-1894).

## Spesadoù hag an isspesadoù anezhe

Pevar spesad a ya d'ober ar genad :
* Sirystes albocinereus,
* Sirystes albogriseus,
* Sirystes sibilator
** S. s. atimastus ha sibilator,
* Sirystes subcanescens.
O c'havout a reer e Kreiz (Sirystes albogriseus hepken) ha Suamerika, daou (2) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Tyrannidae/Sirystes (lennet e-barzh d'an 28 a viz Mezheven 2018).
a vo kavet e Wikimedia Commons.
# Sisera

Sisera a zo anv ar jeneral a oa e penn arme Yabîn, roue Kenaan pa voe trec'het gant Barak ha Debora hervez Levr ar Varnerien an Tanac'h. Lazhet e voe gant Yael, gwreg Heber ar C'henad, a blantas ur peul en e benn (Bn 4, 17-22)
# Sant Efflamm hag ar Roue Arzhur

Sant Eflamm hag ar Roue Arzhur zo ur pezh eus Barzaz Breiz adalek 1867. Anvet e oa Buhez Sant Efflamm en embannadur 1846.
   * Ar son
    E gwerzhennoù eizhsilabennek strobet e pozioù peder gwerzenn eo savet ar c'han, div rann enni : 20 poz er rann I ha 16 poz er rann II.
    E yezh Bro-Dreger e voe truzskrivet gant Kervarker.
   * An ton
    Un ton-bale mentadet e $2/4$ eo, kinneget e tonegezh $La$, teir lemmell (#) ouzh an alc'hwez neuze.
Un doare all zo bet enrollet gant Tri Yann hag embannet en o fladenn La belle enchantée e 2016.

## Liammoù diavaez

* Wikimammenn (en embannadur 1883)

## Notennoù

* ↑ (fr) YouTube
# Sant Esteve de Palautordera

Sant Esteve de Palautordera zo ur gumun e proviñs Barcelona, e Katalonia.
# Sant Feliu

Sant Feliu zo un anv-lec'h katalanek, ha hini meur a lec'h.

## proviñs Barcelona

* Sant Feliu de Codines
* Sant Feliu de Llobregat
* Sant Feliu Sasserra

## proviñs Girona

* Sant Feliu de Buixalleu
* Sant Feliu de Guíxols
* Sant Feliu de Pallerols

## Katalonia an Norzh

* Sant Feliu d'Amunt, pe Saint-Féliu-d'Amont e galleg
* Sant Feliu d'Avall, pe Saint-Féliu-d'Avall e galleg

## Pennadoù kar

* San Felice
* San Felices
# Sant Dizant

Sant Dizant (Dicencius e latin) a oa eskob Saintes war-dro ar bloavezh 832.
Enoret eo
* e div barrez eus Charente-Maritime, Saint-Dizant-du-Bois ha Saint-Dizant-du-Gua,
* hag e div barrez eus Gironde, Saint-Yzan-de-Soudiac ha Sent Dicenç de Medoc (Saint-Yzans-de-Médoc).
Lidet e vez d'ar 25 a viz Mae en eskoptioù La Rochelle ha Saintes.
Ne vez ket pedet ouzh ar boan-dent.

## Pennad kar

* Saint-Dizant
# Sant Erle

Sant Erle a oa ur misioner breizhat, diagon ha merzher, enoret d'an 10 a viz Eost gant an Iliz katolik (d'an 9 a viz Eost hervez Turiaw, eskob reizhvriek). Ne ouzer netra diwar-benn ar sant brezhon kozh-mañ, nemet e voe lakaet da batrom iliz-parrez Ploare (Plo-Erle) e 1426.
Skeudennet eo en iliz-se evel un diagon, o tougen palmez ar verzherien, gantañ ul levr en e zorn all. Daou bardon a vez lidet en e enor : da Sul an Drinded ha d'ar Sul tostañ d'e ouel e Ploare.
Patrom iliz Sant Erle eo bet lakaet e Ploare (hiriv e Douarnenez) er bloaz 1426.

## An anv

E Douarnenez e vez skrivet "Herle".
# Sant Feliu Sasserra

Sant Feliu Sasserra zo ur gumun e proviñs Barcelona e Katalonia.
# Sant Efflamm

Efflamm, penitiour, a vefe mab d'ur roue iwerzhonat. Dimezet e voe da Santez Enora.
Lidet e vez e ouel d'ar 6 a viz Du.

## Levrlennadur

* Gouel ar sent a-hed ar bloaz, bevañ gant ar sent, Tepot Gwilhmod, Imbourc'h, 1994
# Sant Esteve Sesrovires

Sant Esteve Sesrovires zo ur gumun e proviñs Barcelona, e Katalonia.
# Sant Esteve de la Sarga

Sant Esteve de la Sarga zo ur gumun eus Katalonia, e Spagn, e proviñs Lleida.
# Stephanie St. Clair

Stephanie St. Clair (1886–1969) a oa e penn ur strollad torfedourien e Harlem, New York e deroù an XX$^{vet}$ kantved. St. Clair he deus tallet ouzh ar Mafia e-pad meur a vloaz goude fin ar berzidigezh. Chomet eo emren betek ar penn.

## Early life

St. Clair a zo bet ganet e Martinik, eus kerent gall hag afrikan a-hervez. Divroet eo da Stadoù-Unanet Amerika dre Marselha e 1912. Anavezet e voe un tamm pep lec'h e Manhattan dre al lesanv Queenie, met tud Harlem a rae Madame St. Clair outi.

## Fin he buhez

E fin ar bloavezhioù 1930 he kejas gant e gwaz Sufi Abdul Hamid, lesanvet ar "Black Hitler" evit bezañ enep-yuzev a-grenn ha e doare stourm politikel awenet gant an naziegezh. A-benn ar fin e voe tennet ganti warnañ. Ne varvas ket met kondaonet he vo hi d'an toull-bac'h.
# Stephanie

Stephanie zo un anv-badez alamanek.

## Yezhoù all

* Estefânia e portugaleg
* Stefania en italianeg
* Stéphane, Stéphanie e galleg
* Štěpánka e tchekeg.

## Tud

* Stéphanie de Beauharnais (1789–1860), Dugez-veur Baden
* Stephanie von Hohenzollern (1837-1859) pe Estefânia de Hohenzollern-Sigmaringen, priñsez alaman, rouanez Portugal
* Stephanie St. Clair (1886-1969), torfedourez
* Stefani Joanne Angelina Germanotta (g. e 1986), gwir anv Lady Gaga, kanerez stadunanat
* Stephenie Meyer (g. e 1973), ganet Morgan, skrivagnerez stadunanat

## Pennad kar

Stephan zo un anv-badez alamanek roet d'ar baotred par da Stephanie.
# Stephanie von Hohenzollern

Stephanie Josepha Friederike Wilhelmine Antonia von Hohenzollern (1837 en Krauchenwies - 1859 en Lisboa) a oa ur briñsez eus Hohenzollern-Sigmaringen deuet da vout Rouanez Portugal.
Merc'h e oa da Charles Antoine de Hohenzollern-Sigmaringen ha da Josephine von Baden, ha roet e voe dezhi anv he mamm-gozh, Stéphanie de Beauharnais.
Dimezet e voe e 1858 da Pedro V, roue Portugal. Mervel a reas er bloaz goude, da 22 vloaz, ha divugel. Ar roue intañv a varvas daou vloaz goude.
a vo kavet e Wikimedia Commons.
# Stephane Hautot

Stéphane Hautot a zo bet ganet e 1980. Mestrc'hoarier echedoù belgiat eo. Eus an 2 a viz Gouere betek an 10 a viz Gouere 2005 e c'hoarias e Kampionad Belgia a voe en Aalst. Trizekvet e voe gant 4 foent.
2 389 edo e renk Elo e miz Here 2008.

## Stadegoù e Simbase

Hervez an diellaoueg echedoù Simbase, diwar 205 partienn, Hautot en deus :
* gounezet 80 partienn,
* kollet 68 partienn,
* nulaet 67 partienn.
52 eo e dregantad a drec'hoù neuze.

## Liammoù diavaez

* E fichenn FIDE
* E c'hoari e Chessgames
# Stephan Eicher

Stephan Eicher, bet ganet d'an 17 a viz Eost 1960 e Münchenbuchsee (Suis), zo kaner ha saver kanaouennoù eus Suis.

## Liammoù diavaez

* Hemmige
* (fr) Pas d'amis comme toi
# Stephanophorus diadematus

Stephanophorus diadematus :
| Stephanophorus diadematus, luc'hskeudennet en Itatiaia (stad Rio de Janeiro, Brazil). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thraupidae |
| Genad : | Stephanophorus |
| Anv skiantel ||
| Stephanophorus Strickland, 1841 ||
| Anv skiantel ||
| Stephanophorus diadematus (Temminck, 1823) ||
| D'ar vevoniezh e tenn ar pennad-mañ. ||
Stephanophorus diadematus a zo ur spesad golvaneged eus ar c'herentiad Thraupidae.
Anvet e voe Tanagra diademata (kentanv) da gentañ-penn (e 1823) gant an evnoniour izelvroat Coenraad Jacob Temminck (1778-1858). Ar spesad nemetañ er genad Stephanophorus an hini eo.

## Boued

Bevañ a ra diwar frouezh e-leizh ha diwar amprevaned ha bleuñv ivez.

## Annez

Kavout a reer ar spesad e Suamerika : e reter Paraguay, kreisteiz Brazil, biz Arc'hantina hag Uruguay.

## Liammoù diavaez

* (en) Stephanophorus diadematus war al lec'hienn BirdLife International.
* (en) Stephanophorus diadematus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Stephanophorus diadematus el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Stephanophorus diadematus.
a vo kavet e Wikimedia Commons.
# Stepaside

Stepaside zo ur gêriadenn vihan eus Kembre, e gevred Sir Benfro. Emañ en norzh da gêr Dinbych-y-Pysgod, e kumuniezh Amroth. Diskouez a ra an anv-lec’h saoznek-se (diwar ar gerioù saoznek step aside, kammed a-gostez) emeur aze er c’hreisteiz d’al linenn Landsker, el lodenn saoznek eus Sir Benfro.
Gwechall e oa mengleuzioù glaou ha houarn e Stepaside, met serret int bremañ ha bevañ a ra ar gêriadenn diwar an touristerezh dreist-holl.